Moro!

Uusi koulusyksy käynnistää myös uuden Lupa harrastaa -kauden. **Ilmoittautuminen kaikkiin Lupa harrastaa -ryhmiin alkaa** [Harrastuskalenterissa](https://lyyti.fi/e/cal/lupa-liikkua-lupa-harrastaa.html) **14.8. klo 18.00** ja ryhmät kokoontuvat 4.9. alkaen. Jokaisen ryhmän ensimmäinen kokoontumiskerta selviää ilmoittautuessa. Mikäli ryhmän toiminnasta on jotain kysyttävää, olkaa yhteydessä suoraan toiminnan järjestäjään, jonka yhteystiedot löytyvät ryhmän kuvauksen vierestä. Lapset ja nuoret voivat ilmoittautua mihin tahansa ikätasolleen kohdennettuun ryhmään.

Lupa harrastaa -toiminta on vapaa-ajan toimintaa ja siihen voivat maksutta osallistua kaikki Tampereen perusopetuksen 1-9 lk oppilaat. Osallistujat kuuluvat Lupa harrastaa -ryhmissä Tampereen kaupungin vakuutuksen piiriin. Ilmoittauduttehan vain niihin ryhmiin, joihin lapsi/nuori todella osallistuu. Mikäli paikan varannut oppilas on ilmoittamatta pois kolme kertaa peräkkäin, poistaa toimija oppilaan ilmoittautumisen ja vapauttaa paikan seuraavalle.

1-2 luokkalaisille suunnattuun maksulliseen iltapäivätoimintaan (iltapäiväkerho) osallistuvat oppilaat voivat osallistua Lupa harrastaa -ryhmiin ennen tai jälkeen iltapäivätoiminnan, mutta ei kesken iltapäivätoiminnan. Mikäli oppilas lähtee iltapäivätoiminnasta Lupa harrastaa -ryhmään, ei hän voi enää palata takaisin iltapäivätoimintaan. Iltapäivätoiminnasta ei saateta oppilaita harrastusryhmiin.

Yläkoululaisille on erikseen suunnattu mm. Tredun järjestämät Virtaa -pajat, Lupa treenata -ryhmät sekä muita musiikkiin, ilmaisuun, kokkailuun ja kädentaitoihin liittyviä ryhmiä ympäri kaupunkia. Lupa treenata -ryhmien valikoimassa on mm. kiipeilyä, padelia, kuntosalitreenejä, trapolin-park - tunti, sulkapalloa, keilausta, biljardia, ilmajoogaa, taekwondoa jne.

Harrastuskalenterissa on näkyvillä eri nimikkeillä olevia toimintoja**. Iltapäivien, 1-9 lk oppilaille suunnatut, Lupa harrastaa ja Lupa treenata -ryhmät ovat Harrastuskalenterissa valkoisella pohjalla.** Lupa liikkua -alkuisiin toimintoihin, jotka ovat vaaleansinisellä pohjalla, ei pääse ilmoittautumaan.Ne ovatpäiväkoti- ja koululaisryhmille tai henkilöstölle suunnattuja tunteja, joihin opettajat ilmoittavat luokkansa /ryhmänsä.

Lupa liikkua Lupa harrastaa -toiminnasta voit lukea lisää [www.tampere.fi/lupaliikkuajaharrastaa](http://www.tampere.fi/lupaliikkuajaharrastaa) , in english Lupa liikkua Lupa harrastaa activities | www.tampere.fi

Samalta sivuilta löytyy myös suora linkki Lupa harrastaa -harrastuskalenteriin. Seuraa myös instagramissa @lupaliikkualupaharrastaa.

Aktiivista lukuvuoden alkua kaikille!

Lupa liikkua Lupa Harrastaa -tiimi,

Annika, Katja, Miina

lupaliikkuajaharrastaa@tampere.fi

instagram: @lupaliikkualupaharrastaa